
R A P O R T

asupra proiectului de Lege privind aprobarea Ordonanţei de urgenţă a Guvernului nr. 24/2006 pentru prelungirea aplicării prevederilor art. 1671 din Legea nr. 19/2000 privind sistemul public de pensii şi alte drepturi de asigurări sociale

1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă în vederea examinării şi întocmirii raportului, cu proiectul de Lege privind aprobarea Ordonanţei de urgenţă a Guvernului nr. 24/2006 pentru prelungirea aplicării prevederilor art. 1671 din Legea nr. 19/2000 privind sistemul public de pensii şi alte drepturi de asigurări sociale, trimis cu adresa nr. 469 din 15 mai 2006.

La întocmirea prezentului raport Comisia a avut în vedere avizele:

· Consiliului Legislativ (nr.434/27.03.2006 - favorabil)

· Consiliului Economic şi Social (nr.682/27.03.2006 - favorabil)

· Comisiei juridice, de disciplină şi imunităţi (nr.31/697/24.05.2006 - favorabil)

· Comisiei pentru buget, finanţe şi bănci (nr.384/25.05.2006 - favorabil)

· Comisia pentru egalitatea de şanse pentru femei şi bărbaţi (45/212/24.05.2006) 

Proiectul de lege are ca obiect de reglementare prelungirea până la data de 31 decembrie 2008, a alicării prevederilor art. 1671 din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare.

Comisia propune Plenului Camerei Deputaţilor aprobarea proiectului de lege în vederea asigurării unei corelări între creşterea eşalonată a vârstelor standard de pensionare şi creşterea treptată a vârstei efective de pensionare pentru persoanele care au desfăşurat activităţi încadrate în grupa I de muncă, conform legislaţiei anterioare datei de 31martie 2001.
2. Proiectul de lege face parte din categoria legilor organice conform prevederilor art.73 alin.(3) din Constituţia României, republicată. 

3. La dezbaterea proiectului a participat, în conformitate cu prevederile art.55 din  Regulamentul Camerei  Deputaţilor, republicat  în calitate de invitată  d-na Georgeta Bratu – director în cadrul Ministerului Muncii, Solidarităţii Sociale şi Familiei.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din 4 mai 2006.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este  Cameră decizională.

În urma dezbaterii în şedinţa din 6 iunie 2006, Comisia propune admiterea fără modificări a proiectului de lege.

